CELEX: 31992R1439
Language: el
Date: 1992-06-02 00:00:00
Title: Κανονισμός (ΕΟΚ) αριθ. 1439/92 της Επιτροπής της 2ας Ιουνίου 1992 περί παύσεως της αλιείας γάδου από πλοία με σημαία κράτους μέλους

Avis juridique important

|

31992R1439

Κανονισμός (ΕΟΚ) αριθ. 1439/92 της Επιτροπής της 2ας Ιουνίου 1992 περί παύσεως της αλιείας γάδου από πλοία με σημαία κράτους μέλους  

Επίσημη Εφημερίδα αριθ. L 151 της 03/06/1992 σ. 0019 - 0019

ΚΑΝΟΝΙΣΜΟΣ (ΕΟΚ) αριθ. 1439/92 ΤΗΣ ΕΠΙΤΡΟΠΗΣ  της 2ας Ιουνίου 1992  περί παύσεως της αλιείας γάδου από πλοία με σημαία κράτους μέλουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3890/91 του Συμβουλίου της 18ης Δεκεμβρίου 1991 για τον καθορισμό, για το 1992, των αλιευτικών δραστηριοτήτων για ορισμένα αποθέματα ιχθύων ή ομάδες ιχθύων στη ζώνη διακανονισμού που ορίζεται από τη σύμβαση NAFO (3)  προβλέπει τις ποσοστώσεις για το γάδο για το 1992-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, με βάση τις διαθέσιμες πληροφορίες, ως ημερομηνία κατά την οποία τα αλιεύματα γάδου στις ζώνες NAFO 2J3KL που πραγματοποιούνται από πλοία με σημαία κράτους μέλους ή νηολογημένα σε κράτος μέλος θεωρείται ότι θα έχουν εξαντλήσει την ποσόστωση του  μέρους του TAC που έχει διατεθεί για την Κοινότητα για το 1992, καθορίζεται η 3η Ιουνίου 1992,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γάδου μέσα στις ζώνες NAFO 2J3KL από πλοία με σημαία κράτους μέλους ή νηολογημένα σε κράτος μέλος, εκτιμάται ότι θα εξαντλήσει το μέρος της ποσόστωσης που είχε διατεθεί στην Κοινότητα για το 1992, την ημερομηνία της 3ης  Ιουνίου 1992.  Μετά από αυτήν την ημερομηνία, η αλιεία γάδου εντός των ζωνών NAFO 2J3KL που πραγματοποιείται από πλοία με σημαία κράτους μέλους ή νηολογημένου σε κράτος μέλος, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η  εκφόρτωση του αποθέματος αυτού που έχει αλιευθεί από τα πλοία αυτά μετά την ημερομηνία αυτή, απαγορεύεται.  Άρθρο 2  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 2 Ιουνίου 1992. Για την Επιτροπή  Jean DONDELINGER  Μέλος της Επιτροπής   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 367 της 31. 12. 1991, σ. 69.